Diari Oficial de la Generalitat Valenciana


Sumari del DOGV 5844, del 08-09-2008 (2008/10441)

Convocatòria i bases per a la provisió de tres places d'oficial d'obres i servicis.
-----------------------------------------------------------------------------------

### Dades del document

Número de DOGV
:   5844

Data del DOGV
:   08-09-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/10340


Data del document
:   04-07-2008

Organisme emissor
:   Ajuntament de Mislata

Tipus de document
:   Convocatòria

Descriptors 

:   * Mislata
    * personal de serveis
    * administració local
    * concurs administratiu

Convocatòria i bases per a la provisió de tres places d'oficial d'obres i servicis. [2008/10157]  
Aprovades per Resolució de l'Alcaldia de data 3 de juliol de 2008, convocatòria i bases específiques, que han de regir (juntament amb les bases generals que van ser publicades en el BOP núm.2, de data 3 de gener de 1996), el procés selectiu per a la provisió de tres places d'oficial d'obres i servicis, vacants en la plantilla de funcionaris d'este ajuntament, per la present es fan públiques les bases que les regiran:  
1. Denominació de la plaça: oficial d'Obres i Servicis  
2. Naturalesa: funcionarial, classificada en el subgrup C2. Escala d'Administració Especial, Subescala de Servicis Especials, classe personal d'oficis.  
3. Nombre de places: tres, dos d'elles per torn de promoció interna d'entre les pertanyents al Grup E, categoria de peó d'Obres i Servicis de l'Ajuntament de Mislata, que tinga una antiguitat de menys de dos anys. La resta de places pel torn lliure.  
4. Requisits:  
a) Tindre la nacionalitat espanyola o estar comprés en algun dels supòsits de l'article 57 de la Llei 7/2007, de 12 d'abril, de l'Estatut Bàsic de l'Empleat Públic.  
b) Posseir la capacitat funcional per a l'exercici de les funcions.  
c) Tindre complits setze anys i no excedir, si és el cas, de l'edat màxima de jubilació forçosa.  
d) No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a què exercien en el cas del personal laboral, en què haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu Estat, en els mateixos termes l'accés a l'ocupació pública.   
e) Titulació exigida: graduat escolar o equivalent o estar en condicions d'obtindre'l en la data en què acabe el termini de presentació d'instàncies. En tot cas l'equivalència haurà de ser aportada per l'aspirant per mitjà de certificació expedida a este efecte per l'administració competent en cada cas.   
f) Estar en possessió del permís que habilite per a la conducció de vehicles de la classe B.   
5. Tribunal de selecció. La composició del tribunal de selecció, predominantment tècnica i especialitzada, estarà integrada pels membres següents:  
President  
Titular: Ángel Vázquez Fernández, capatàs de Servicis Generals.  
Suplent: Jorge Fajardo Mercado, enginyer tècnic industrial.  
Secretari  
Titular: el secretari de la corporació.  
Suplent: el cap de servici de Règim Interior.  
Vocals  
- Un funcionari de carrera, de qualsevol Administració Pública, designat per la Direcció General de Cohesió Territorial Local, que actuarà a títol individual.  
- Titular: Antonio Navas Rentero, capatàs d'Obres i Servicis.  
Suplent: José Sáez Ruiz, capatàs de Servicis Generals.  
- Titular: Vicente Perelló Royo, arquitecte tècnic.  
Suplent: Julián Galindo Perona, inspector d'obres.  
- Assessor especialista de valencià (que podrà assistir a la sessió amb veu però sense vot): Agnés Talaya, tècnica de Promoció de Valencià.   
6. Sistema de selecció: concurs-oposició per al torn de promoció interna; oposició per al torn lliure.  
7. Drets d'examen: 32?. Les persones interessades efectuaran l'ingrés en el següent número de compte: La Caixa, situada a l'Av. Blasco Ibáñez, número 17 de Mislata, en el compte següent: 2100 1432 36 8599563305. El justificant de l'ingrés haurà d'entregar-se juntament amb la instància. Podran quedar exempts del pagament dels mencionats drets els aspirants que presenten els oportuns certificats de l'Oficina d'Ocupació, en què conste: 1) que està desocupat-da; i 2) que no percep cap prestació de desocupació.  
8. Exercicis de l'oposició  
8.1. Exercicis obligatoris i eliminatoris  
Primer exercici. Consistirà en la realització d'un test de 50 preguntes amb respostes alternatives, sent només una d'elles correcta, sobre coneixements relacionats amb el temari, amb una duració màxima d'una hora, el present exercici serà qualificat amb una puntuació de 0 a 10 punts.  
Segon exercici. Consistirà en la realització d'un o més treballs relacionats amb les comeses del lloc de treball a què s'oposita. El present exercici serà qualificat amb una puntuació de 0 a 10 punts.  
8.2. Exercici obligatori, però no eliminatori  
Tercer exercici. Consistirà en la realització de dos proves: 1) Coneixement oral del valencià, per mitjà de lectura d'un text triat pel tribunal i traducció oral del valencià al castellà de les frases o paraules proposades pel Tribunal; 2) Coneixement escrit del valencià, per mitjà d'una traducció del castellà al valencià, d'un text triat pel tribunal, durant un temps màxim de 40 minuts. La qualificació d'este exercici serà de 0 a 2 punts.  
9. Fase de concurs  
Finalitzats els exercicis de la fase d'oposició es procedirà a realitzar el concurs entre els aspirants del torn de promoció interna que hagueren superat els exercicis de la fase anterior, d'acord amb el barem següent:  
9.1. Experiència professional (fins a un màxim de 4,5 punts).  
9.1.1. Per haver prestat servicis en l'administració local en plaça igual a què es convoca, per cada any complet 1 punt.  
9.1.2. Per haver prestat servicis en l'administració Local en l'escala d'Administració especial, subescala de servicis especials, classe personal d'oficis, per cada any complet 0,75 punts.  
9.1.3. Per haver prestat servicis en altres administracions públiques en plaça igual a què es convoca, per cada any complet 0,5 punts.  
La puntuació dels apartats 9.1.1. I 9.1.2. Són incompatibles, per la qual cosa només es puntuarà cada aspirant en un dels apartats.  
La qualificació final del procés selectiu vindrà determinada per la suma de les puntuacions obtingudes en els exercicis de l'oposició i en la fase de concurs.  
No seran tinguts en compte en este apartat els servicis prestats per aquells treballadors en el procediment de selecció dels quals no s'haja tingut en compte els principis d'igualtat mèrit i capacitat.  
10. Temari  
Tema 1. La Constitució espanyola de 1978. Reforma de la Constitució.  
Tema 2. Organització política de l'estat espanyol. Classe i forma de l'estat. Organització territorial de l'estat. La corona: funcions constitucionals del rei. Successió i regència. La ratificació.   
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: el Govern. Relacions entre el Govern i les Corts Generals. El poder judicial. Estructura, organització i funcionament dels tribunals en el sistema espanyol.   
Tema 4. Organització territorial espanyola. Les comunitats autònomes. Els estatuts d'autonomia, òrgans i competències. Les Administracions públiques: estatal, autonòmica i local.   
Tema 5. Drets i deures dels funcionaris públics.  
Tema 6. Servicis municipals i organització de les brigades.  
Tema 7. Eines bàsiques. Classificació i usos.  
Tema 8. Arenes i graves en la construcció.  
Tema 9. Ciments, condicions generals.  
Tema 10. Formigons, condicions generals.  
Tema 11. Materials impermeabilitzants.  
Tema 12. Embornals, tipus i característiques.  
Tema 13. Pavimentació de voreres públiques, classes de materials utilitzats.  
Tema 14. Rastells, característiques, tipus i formes de col·locació.  
Tema 15. Els treballs de manteniment del mobiliari urbà i edificis municipals. Manyeria, fusteria, etc.  
Tema 16. Conducció de vehicles oficials. Especials característiques. Factors que afecten la seguretat viària. Factors metereològics i ambientals.  
Tema 17. Senyalització vial per a execució d'obres en via pública.  
Tema 18. Muntatge de bastides i mesures de seguretat.  
Tema 19. Prevenció de riscos laborals relacionada amb el lloc de treball i les seues tasques.  
Tema 20. Condicions de Salut i Seguretat i Higiene en el treball. Ús de guants, màscares i altres elements de seguretat.  
Mislata, 4 de juliol de 2008.- L'alcalde: Manuel Corredera Sanchis.